คู่แฝดรติวัฒน์ ซิวแชมป์ชายคู่เทนนิสสิงห์ 
คู่แฝด สนฉัตร-สรรค์ชัย รติวัฒน์ คว้าแชมป์ประเภทชายคู่ เทนนิสอาชีพ สิงห์ทีเอทีพีทัวร์ ส่วนประเภทหญิงคู่ กมลวรรณ บัวแย้ม กับ พัชรินทร์ ชีพชาญเดช คว้าแชมป์ไปครองตามคาด,เมื่อวันที่ 2 เม.ย. 59 ที่สนามอิมแพค เทนนิส อคาเดมี เมืองทองธานี มีการแข่งขันเทนนิสอาชีพ สิงห์ทีเอทีพีทัวร์ สนามเปิดฤดูกาล 2016 รายการสิงห์คลาสสิค ชิงเงินรางวัลรวม 5 แสนบาท เป็นการแข่งขันชายคู่รอบชิงชนะเลิศ สนฉัตร-สรรค์ชัย รติวัฒน์ คู่แฝดมือ 1 ของรายการ คว้าแชมป์ไปตามความคาดหมาย หลังหวดชนะปรัชญา อิสโร กับ ภาสวิชญ์ บูรพาฤทธา คู่มือ 2 ของรายการ 2-0 เซต 6-3, 6-3 รับเงินรางวัล 20,000 บาท,ส่วนประเภทหญิงคู่ กมลวรรณ บัวแย้ม กับพัชรินทร์ ชีพชาญเดช มือ 1 ของรายการ คว้าแชมป์ไปครองหลังหวดชนะจารุวดี แก้วมา กับดาวดึงส์ พลกรรณ์ ไป 2-0 เซต ด้วยสกอร์ 6-1, 7-6 (7-3) รับเงินรางวัล 15,000 บาท,ด้านประเภทหญิงเดี่ยว รอบรองชนะเลิศ กมลวรรณ บัวแย้ม มือ 1 ของรายการ หวดชนะ พลบรุ่ง ผลิพืช มือ 8 ของรายการ ไป 2 เซตรวด สกอร์ 6-2, 6-1 ผ่านเข้าไปชิงชนะเลิศกับวรัญญา วงค์เทียนชัย มือ 5 ของรายการ ที่ชนะผ่านณิชาต์ เลิศพิทักษ์สินชัย มือ 3 ของรายการ ที่ขอถอนตัวเพราะปวดท้อง หลังจากเซตแรกณิชาต์ชนะไป 6-4 เกม,ขณะที่ประเภทชายเดี่ยว ปรัชญา อิสโร มือ 2 ของรายการ หวดชนะภาสวิชญ์ บูรพาฤทธา มือ 4 ของรายการ ไป 2-0 เซต สกอร์ 7-6 (7-2), 6-4 ผ่านเข้าไปชิงชนะเลิศกับคริสโตเฟอร์ รังกัท มือ 1 จากอินโดนีเซีย ที่หวดชนะภูริวัจน์ ฉัตรพัชญ์เจริญ มือ 3 ของรายการ ไปอย่างสูสี 2-1 เซต สกอร์ 4-6, 6-4, 6-4
คู่แฝด สนฉัตร-สรรค์ชัย รติวัฒน์ คว้าแชมป์ประเภทชายคู่ เทนนิสอาชีพ สิงห์ทีเอทีพีทัวร์ ส่วนประเภทหญิงคู่ กมลวรรณ บัวแย้ม กับ พัชรินทร์ ชีพชาญเดช คว้าแชมป์ไปครองตามคาด
คู่แฝดรติวัฒน์,สรรค์ชัย รติวัฒน์,สนฉัตร รติวัฒน์,เทนนิสสิงห์ทีเอทีพีทัวร์,แชมป์ชายคู่,สนามอิมแพค เทนนิส อคาเดมี,ข่าว,ข่าวกีฬา,ไทยรัฐออนไลน์